昨晚又捧五章盡含六義意轉新而韻皆緊才益贍而調彌高始知元白之前賢虛擅車斜之美譽夜來遶徧林樹搜窮肺肝雖巧拙以不侔亦謳吟而自得又依前韻各罄乃懷所貴夫伏老之身心亦岡避不量力之譏誚自茲解甲且議休兵向非起予何以爲樂大雅君子無或見咍 三
作者：李至
朝代：宋

paragraphs: 甲第新修盡不如，徧栽花卉地無餘。
囊中耻貯千金寶，架上惟藏四部書。
一炷白檀煙細細，百竿脩竹影疏疏。
終須副却蒼生望，別築沙堤到盛居。